
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2315 

17 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ' αριθμ. 26/2013 απόφασης της 
Ολομέλειας του Αρείου Πάγου - Τοποθέτηση νε- 
οπροαχθέντων Αντιπροέδρων Αρείου Πάγου - 

Μετακίνηση Αρεοπαγιτών. 1 

Έγκριση του ορισμού μιας εμβόλιμης δικασίμου του 
Τριμελούς Δικαστηρίου Ανηλίκων Ηλείας για την 
30.9.2013 και μίας εμβόλιμης δικασίμου του Μο¬ 
νομελούς Δικαστηρίου Ανηλίκων Πύργου για την 
31.3.2014, που ορίστηκε με την υπ’ αριθμ. 14/2013 
απόφαση της Ολομέλειας του Πρωτοδικείου 


Ηλείας. 2 

ΑΠΟΦΑΣΕΙ Σ 

Αριθμ. απόφ. 34/2013 (1) 


Τροποποίηση της υπ’ αριθμ. 26/2013 απόφασης της Ολο¬ 
μέλειας του Αρείου Πάγου - Τοποθέτηση νεοπροα- 
χθέντων Αντιπροέδρων Αρείου Πάγου - Μετακίνη¬ 
ση Αρεοπαγιτών. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 
10:00 π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
23 του Κώδικα Οργανισμού Δικαστηρίων και Κατά¬ 
στασης Δικαστικών Λειτουργών (Κ.Ν. 1756/1988, όπως 
ισχύει σήμερα), Ολομέλεια σε Συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος 
του Αρείου Πάγου - Εισηγητής, 2) Αθανάσιος Κουτρο- 
μάνος, 3) Γεώργιος Χρυσικός, 4) Βασίλειος Λυκούδης, 
5) Δήμητρα Παπαντωνοπούλου, 6) Νικόλαος Λεοντής, 
7) Γρηγόριος Κουτσόπουλος, 8) Σπυρίδων Μιτσιάλης, 
Αντιπρόεδροι του Αρείου Πάγου, 9) Βιολέττα Κυτέα, 
10) Βασιλική Θάνου-Χριστοφίλου, 11) Γεώργιος Γεωργέλ- 
λης, 12) Δημήτριος Μουστάκας, 13) Δημήτριος Μαζαρά- 
κης, 14) Παναγιώτης Ρουμπής, 15) Ανδρέας Δουλγερά- 
κης, 16) Κωνσταντίνος Φράγκος, 17) Νικόλαος Πάσσος, 
18) Νικόλαος Μπιχάκης, 19) Αικατερίνη Βασιλακοπούλου- 


Κατσαβριά, 20) Ιωάννης Γιαννακόπουλος, 21) Χρυσόστο¬ 
μος Ευαγγέλου, 22) Δημήτριος Κράνης, 23) Χριστόφορος 
Κοσμίδης, 24) Ανδρέας Ξένος, 25) Ευφημία Λαμπρο- 
πούλου, 26) Νικόλαος Τρούσας, 27) Δημήτριος Κόμης, 
28) Βασίλειος Λαμπρόπουλος, 29) Αντώνιος Ζευγώλης, 
30) Ερωτόκριτος Καλούδης, 31) Ασπασία Καρέλλου, 
32) Γεράσιμος Φουρλάνος, 33) Αργύριος Σταυράκης, 
34) Ιωάννα Πετροπούλου, 35) Ειρήνη Κιουρκτσόγλου- 
Πετρουλάκη, 36) Εμμανουήλ Κλαδογένης, 37) Γεώρ¬ 
γιος Σακκάς, 38) Ιωάννης Χαμηλοθώρης, 39) Χρυσού- 
λα Παρασκευά, 40) Μαρία Γαλάνη-Λεοναρδοπούλου, 
41) Μιχαήλ Αυγουλέας, 42) Βασίλειος Καπελούζος, 
43) Πάνος Πετρόπουλος, 44) Αγγελική Αλειφεροπού- 
λου, 45) Γεώργιος Κοντός, 46) Γεώργιος Κριμπάς, 
47) Αριστείδης Πελακάνος, 48) Βασίλειος Πέππας, 
49) Χαράλαμπος Καλαματιανός, 50) Γεώργιος Λέκ- 
κας, 51) Πηνελόπη Ζωντανού, 52) Αθανάσιος Καγκάνης, 
53) Δημήτριος-Στέφανος Βόσκας, 54) Γρηγόριος Λαπα- 
τάς και 55) Μαρία Χυτήρογλου, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα πέντε (55), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια συγκλήθηκε νομίμως κατόπιν της από 7 
Αυγούστου 2013 προσκλήσεως του τότε νομίμου ανα¬ 
πληρωτή του ελλείποντος Προέδρου του Αρείου Πάγου 
και νυν Προέδρου του Αρείου Πάγου (άρθρο 14 παρ. 2 
εδάφιο α' Ν. 1756/1988, όπως το άρθρο 14 αντικαταστά- 

θηκε από το άρθρο 3 παρ. 1 του Ν. 1868/1989), προκει- 
μένου να επικυρώσει την υπ’ αριθμ. 115/2013 πράξη του 
Προέδρου του Αρείου Πάγου. 

Ο Εισηγητής - Πρόεδρος του Αρείου Πάγου Μιχαήλ 
Θεοχαρ ίδης, εισηγήθηκε, όσα αναφέρονται στο σκεπτι¬ 
κό της απόφασης αυτής. 

Η παρισταμένη Εισαγγελέας του Αρείου Πάγου Ευτέρ¬ 
πη Κουτζαμάνη, αφού έλαβε το λόγο από τον Πρόεδρο, 
συμφώνησε με την πρόταση του ως άνω Εισηγητή και 
στη συνέχεια αποχώρησε, σύμφωνα με το άρθρο 14 παρ. 
1 εδάφιο γ' του Ν. 1756/1988, όπως αντικ. με το άρθρο 
4 παρ. 1 του Ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
(Κ.Ν. 1756/1988), όπως αντικαταστάθηκε με το άρθρο 3 
Ν. 3346/2005, «Με απόφαση της Ολομέλειας σε συμβού¬ 
λιο, που δημοσιεύεται στην Εφημερίδα της Κυβερνήσε- 
ως, γίνεται η σύνθεση των τμημάτων, με κατανομή σε 
αυτά των μελών του Αρείου Πάγου. Για την κατανομή 
λαμβάνονται υπόψη οι προτιμήσεις των Αντιπροέδρων 
και των Αρεοπαγιτών, όπως και η αρχαιότητά τους, προ- 
κειμένου να υπηρετούν σε κάθε τμήμα και αρχαιότεροι 
Αρεοπαγίτες. Κατά την κατανομή μπορεί να ορίζονται 
για κάθε τμήμα και αναπληρωτές Αρεοπαγίτες που 
υπηρετούν σε άλλα τμήματα. Ο Πρόεδρος του Αρείου 
Πάγου μπορεί κατά τη διάρκεια του δικαστικού έτους 
να συμπληρώνει τη σύνθεση ορισμένων τμημάτων από 
άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες. Η πράξη αυτή του Προέδρου έχει 
προσωρινή ισχύ μέχρι να ληφθεί σχετική απόφαση από 
την Ολομέλεια, η οποία πρέπει να συγκληθεί προς τούτο 
μέσα σε τριάντα ημέρες και η απόφαση να δημοσιευθεί 
στην Εφημερίδα της Κυβερνήσεως». 

Σύμφωνα με την ανωτέρω διάταξη η Ολομέλεια, που 
συνήλθε σε Συμβούλιο άκουσε τον Εισηγητή - Πρόεδρο 
του Αρείου Πάγου Μιχαήλ ©εοχαρίδη, ο οποίος ανέ¬ 
πτυξε το περιεχόμενο της υπ’ αριθμ. 115/3.9.2013 πράξης 
του, στην οποία αναφέρονται: α) η υπ’ αριθμ. 26/13.6.2013 
απόφαση της Ολομέλειας του Δικαστηρίου τούτου, με 
την οποία καταρτίστηκαν τα τμήματα, με κατανομή σε 
αυτά των μελών του Αρείου Πάγου, για το δικαστι¬ 
κό έτος 2013-2014, β) το Π.Δ. της 6ης Αυγούστου 2013, 
που δημοσιεύθηκε στο ΦΕΚ 843/Γ/8.8.2013, με το οποίο 
προήχθη ο Αντιπρόεδρος του Αρείου Πάγου Μιχαήλ 
©εοχαρίδης, σε Πρόεδρο του Αρείου Πάγου και γ) το 
Π.Δ. της 6ης Αυγούστου 2013, που δημοσιεύθηκε στο 
ΦΕΚ 844/Γ/8.8.2013, με το οποίο προήχθησαν οι Αρεο¬ 
παγίτες: Ιωάννης Σίδερης, Δήμητρα Παπαντωνοπούλου, 
Νικόλαος Λεοντής, Αντώνιος Αθηναίος, Γρηγόριος Κου- 
τσόπουλος και Σπυρίδων Μιτσιάλης, σε Αντιπροέδρους 
του Αρείου Πάγου. Επίσης ο Εισηγητής - Πρόεδρος 
του Αρείου Πάγου αναφέρθηκε στο υπ’ αριθμ. 33/2013 
πρακτικό συμπληρωματικής κλήρωσης της Ολομέλειας 
του Δικαστηρίου τούτου σε Συμβούλιο, με το οποίο 
ο Αντιπρόεδρος του Αρείου Πάγου Αντώνιος Αθηναί¬ 
ος αναδείχθηκε Πρόεδρος του Τριμελούς Συμβουλίου 
Επιθεώρησης των πολιτικών και ποινικών Δικαστηρίων 
για το χρονικό διάστημα από 16.9.2013 έως 15.9.2014, ο 
οποίος ως τακτικό μέλος της επιθεώρησης, σύμφωνα 
με τις διατάξεις της παρ. 1 του άρθρου 80 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (Κ.Ν. 1756/1988, όπως ισχύει) απαλλάσσεται 


από κάθε άλλη υπηρεσία κατά το ως άνω χρονικό δι¬ 
άστημα, που μετέχει στο Συμβούλιο Επιθεώρησης, με 
εξαίρεση τη συμμετοχή του στη μείζονα Ολομέλεια του 
Αρείου Πάγου και στο Ανώτατο Δικαστικό Συμβούλιο, 
οπότε θα είναι και ο μόνος Αντιπρόεδρος του Αρείου 
Πάγου, εκ των συνολικά δέκα Αντιπροέδρων, ο οποίος 
δεν θα τοποθετηθεί ως Πρόεδρος σε ένα εκ των εννέα 
-πολιτικών και ποινικών- Τμημάτων του Αρείου Πάγου. 

Κατόπιν τούτων, μετά την τήρηση της νόμιμης διαδικα¬ 
σίας, η Ολομέλεια αποφάσισε ομόφωνα την επικύρωση 
της υπ’ αριθμ. 115/2013 πράξης του Προέδρου του Αρείου 
Πάγου, σύμφωνα με το διατακτικό της παρούσας, όπου 
αναλυτικά αναφέρονται οι τοποθετήσεις των νεοπροα- 
χθέντων Αντιπροέδρων του Αρείου Πάγου σε Τμήματα 
αυτού καθώς και οι μετακινήσεις τριών (3) Αρεοπαγιτών 
μεταξύ των Τμημάτων, λόγω υπηρεσιακών αναγκών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει: 

Την επικύρωση της υπ’ αριθμ. 115/2013 πράξης του 
Προέδρου του Αρείου Πάγου, σύμφωνα με την οποία: 

Α) Τροποποιείται η υπ’ αριθμ. 26/2013 απόφαση της 
Ολομέλειας του Αρείου Πάγου, με την οποία καταρτί¬ 
στηκαν τα Τμήματα του Αρείου Πάγου, με κατανομή 
σε αυτά των μελών του εν λόγω Δικαστηρίου για το 
δικαστικό έτος 2013-2014. 

Β) Τοποθετούνται οι νεοπροαχθέντες Αντιπρόεδροι 
του Αρείου Πάγου, ως Πρόεδροι σε Τμήματα του Αρείου 
Πάγου και ειδικότερα ως εξής: 1) ο Ιωάννης Σίδερης 
στο Γ' Πολιτικό Τμήμα, 2) ο Νικόλαος Λεοντής, στο Δ' 
Πολιτικό Τμήμα, 3) η Δήμητρα Παπαντωνοπούλου, στο 
Ε' Ποινικό Τ μήμα, 4) ο Γ ρηγόριος Κουτσόπουλος, στο 
Στ' Ποινικό Τμήμα και 5) ο Σπυρίδων Μιτσιάλης, στο Ζ' 
Ποινικό Τμήμα και 

Γ) Μετακινούνται οι Αρεοπαγίτες Παναγιώτης Ρου- 
μπής, Μιχαήλ Αυγουλέας και Γεώργιος Κριμπάς, από τα 
Τμήματα, στα οποία είχαν τοποθετηθεί με την υπ’ αριθμ. 
26/2013 απόφαση της Ολομέλειας του Αρείου Πάγου, ως 
εξής: 1. Ο Αρεοπαγίτης Παναγιώτης Ρουμπής από το Ε' 
Ποινικό Τμήμα, στο Γ' Πολιτικό Τμήμα, 2. Ο Αρεοπαγίτης 
Μιχαήλ Αυγουλέας από το Α1 Πολιτικό Τμήμα στο Β1 
Πολιτικό Τμήμα. Η μετακίνηση αυτή θα ισχύει από την 1η 
Νοεμβρίου 2013 και 3. Ο Αρεοπαγίτης Γ εώργιος Κριμπάς 
από το Γ' Πολιτικό Τμήμα στο Ε' Ποινικό Τμήμα. 

Κρίθηκε, αποφασίστηκε και εκδόθηκε στην Αθήνα, 
στις 3 Σεπτεμβρίου 2013. 

Ο Πρόεδρος 
ΜΙΧΑΗΛ ©ΕΟΧΑΡΙΔΗΣ 

-♦- 

Αριθμ. απόφ. 46/2013 (2) 

Έγκριση του ορισμού μιας εμβόλιμης δικασίμου του 
Τριμελούς Δικαστηρίου Ανηλίκων Ηλείας για την 
30.9.2013 και μίας εμβόλιμης δικασίμου του Μονομε¬ 
λούς Δικαστηρίου Ανηλίκων Πύργου για την 31.3.2014, 
που ορίστηκε με την υπ’ αριθμ. 14/2013 απόφαση της 
Ολομέλειας του Πρωτοδικείου Ηλείας. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 3 Σεπτεμβρίου 2013, ημέρα Τρίτη και ώρα 10:00 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 

του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (Κ.Ν. 1756/1988, όπως ισχύει σήμερα), 
Ολομέλεια σε συμβούλιο, στην οποία έλαβαν μέρος οι: 

1) Μιχαήλ Θεοχαρίδης, Πρόεδρος του Αρείου Πάγου, 

2) Αθανάσιος Κουτρομάνος, 3) Γεώργιος Χρυσικός, 4) 
Βασίλειος Λυκούδης, 5) Δήμητρα Παπαντωνοπούλου, 
6) Νικόλαος Λεοντής, 7) Γρηγόριος Κουτσόπουλος, 8) 
Σπυρίδων Μιτσιάλης, Αντιπρόεδροι του Αρείου Πάγου, 
9) Βιολέττα Κυτέα, 10) Βασιλική Θάνου-Χριστοφίλου, 
11) Γεώργιος Γεωργέλλης, 12) Δημήτριος Μουστάκας, 
13) Δημήτριος Μαζαράκης, 14) Παναγιώτης Ρουμπής, 

15) Ανδρέας Δουλγεράκης, 16) Κωνσταντίνος Φρά- 
γκος, 17) Νικόλαος Πάσσος - Εισηγητής, 18) Νικόλαος 
Μπιχάκης, 19) Αικατερίνη Βασιλακοπούλου-Κατσαβριά, 
20) Ιωάννης Γιαννακόπουλος, 21) Χρυσόστομος Ευαγ¬ 
γέλου, 22) Χριστόφορος Κοσμίδης, 23) Ανδρέας Ξένος, 
24) Ευφημία Λαμπροπούλου, 25) Νικόλαος Τρούσας, 
26) Δημήτριος Κόμης, 27) Βασίλειος Λαμπρόπουλος, 
28) Αντώνιος Ζευγώλης, 29) Ερωτόκριτος Καλούδης, 
30) Ασπασία Καρέλλου, 31) Γεράσιμος Φουρλάνος, 
32) Αργύριος Σταυράκης, 33) Ιωάννα Πετροπούλου, 34) 
Ειρήνη Κιουρκτσόγλου-Πετρουλάκη, 35) Εμμανουήλ 
Κλαδογένης, 36) Γεώργιος Σακκάς, 37) Ιωάννης Χαμη¬ 
λοθώρης, 38) Χρυσούλα Παρασκευά, 39) Μαρία Γαλάνη- 
Λεοναρδοπούλου, 40) Μιχαήλ Αυγουλέας, 41) Βασίλει¬ 
ος Καπελούζος, 42) Πάνος Πετρόπουλος, 43) Αγγελική 
Αλειφεροπούλου, 44) Γεώργιος Κοντός, 45) Γεώργιος 
Κριμπάς, 46) Αριστείδης Πελακάνος, 47) Βασίλειος Πέπ- 
πας, 48) Χαράλαμπος Καλαματιανός, 49) Γ εώργιος Λέκ- 
κας, 50) Πηνελόπη Ζωντανού, 51) Αθανάσιος Καγκάνης, 
52) Δημήτριος-Στέφανος Βόσκας, 53) Γρηγόριος Λαπα- 
τάς και 54) Μαρία Χυτήρογλου, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου Ευ¬ 
τέρπη Κουτζαμάνη και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 59 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 70 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα τέσσερις (54), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του Ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 7.8.2013 έγγραφης πρόσκλησης του 
Προέδρου του Αρείου Πάγου προς τους υπηρετού- 
ντες στον Άρειο Πάγο δικαστικούς λειτουργούς (άρ¬ 
θρα 14 παρ. 2 εδάφιο α', 7 περίπτωση δ' και 17 παρ. 
7, Ν. 1756/1988, όπως ισχύει), προκειμένου να εγκρίνει 
τον ορισμό μιας εμβόλιμης δικασίμου του Τριμελούς 
Δικαστηρίου Ανηλίκων Ηλείας για την 30.9.2013 και μίας 
εμβόλιμης δικασίμου του Μονομελούς Δικαστηρίου Ανη¬ 


λίκων Πύργου για την 31.3.2014, που ορίστηκε με την υπ’ 
αριθμ. 14/2013 απόφαση της Ολομέλειας του Πρωτοδι¬ 
κείου Ηλείας, η οποία διαβιβάσθηκε προς την Ολομέλεια 
με το υπ’ αριθμ. 809/5.6.2013 έγγραφο της αναπληρώ- 
τριας Προϊσταμένης της Διεύθυνσης της Γραμματείας 
του Πρωτοδικείου Ηλείας, Μαρουσώς Καλυβιώτη, το 
οποίο έχει ως ακολούθως: «Σας υποβάλλουμε την υπ’ 
αριθμ. 14/2013 απόφαση του Δικαστηρίου Πρωτοδικών 
Ηλείας (σε ολομέλεια), που αφορά τον ορισμό μίας εμ¬ 
βόλιμης δικασίμου του Τριμελούς Δικαστηρίου Ανηλίκων 
Ηλείας για την 30.9.2013 και μίας εμβόλιμης δικασίμου 
του Μονομελούς Δικαστηρίου Ανηλίκων Πύργου για την 
31.3.2014 για τις δικές σας ενέργειες». 

Στο σημείο αυτό έλαβε το λόγο από τον Πρόεδρο ο 
Εισηγητής-Αρεοπαγίτης Νικόλαος Πάσσος και αφού 
έθεσε υπόψη των μελών της Ολομέλειας: α) το παρα¬ 
πάνω έγγραφο του Πρωτοδικείου Ηλείας και β) την 
υπό κρίση υπ’ αριθμ. 14/2013 απόφαση της Ολομέλειας 
του ως άνω Πρωτοδικείου, εισηγήθηκε την έγκριση της 
συμπλήρωσης του Κανονισμού Εσωτερικής Υπηρεσίας 
του ανωτέρω Πρωτοδικείου, σύμφωνα με την υπ’ αριθμ. 
14/2013 απόφαση της Ολομέλειας αυτού. 

Η Εισαγγελέας του Αρείου Πάγου Ευτέρπη Κουτζαμά¬ 
νη, αφού ανέπτυξε την πρότασή της, συμφώνησε με την 
άποψη του Εισηγητή και στη συνέχεια αποχώρησε από 
την αίθουσα πριν την έναρξη της ψηφοφορίας (άρθρο 
14 παρ. 1 εδάφιο γ' του Ν. 1756/1988, όπως αντικ. με το 
άρθρο 4 παρ. 1 του Ν. 3388/2005). 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Η Ολομέλεια του Δικαστηρίου τούτου παραδεκτώς 
και νομίμως συγκαλείται, σύμφωνα με το άρθρο 14 του 
Ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», όπως ισχύει. 

Επειδή, κατά την παράγραφο 7 του στοιχείου Α «Κα¬ 
νονισμοί» του άρθρου 17 του ίδιου ως άνω Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών», όπως αντικαταστάθηκε με 
το άρθρο 86 παρ. 2 του Ν. 4055/2012, οι καταρτιζόμε¬ 
νοι κανονισμοί εσωτερικής υπηρεσίας των δικαστηρί¬ 
ων, καθώς και οι τροποποιήσεις τους, υποβάλλονται 
αμέσως στις οικείες ολομέλειες των ανωτάτων δι¬ 
καστηρίων, οι οποίες έχουν δικαίωμα συμπλήρωσης, 
τροποποίησης ή ακύρωσης αυτών, ως προς όλα τα 
σημεία και ειδικότερα ως προς τον αριθμό των δικασί¬ 
μων και των υποθέσεων που προσδιορίζονται σε κάθε 
δικάσιμο. Οι κανονισμοί ισχύουν μόνο μετά την τελι¬ 
κή έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό 
Δικαιοσύνης, Διαφάνειας και Ανθρωπίνων Δικαιωμά¬ 
των δημοσιεύονται στην Εφημερίδα της Κυβερνήσεως. 

Στην προκειμένη περίπτωση, στο Πρωτοδικείο Ηλείας 
κατά το δικαστικό έτος 2013-2014 έχουν ορισθεί σύμ¬ 
φωνα με τον ισχύοντα Κανονισμό του: α) δύο δικάσιμοι 
του Τριμελούς Δικαστηρίου Ανηλίκων Ηλείας, την Δευ¬ 
τέρα 4.11.2013 και την Δευτέρα 5.5.2014 και β) μία δικά¬ 
σιμος του Μονομελούς Δικαστηρίου Ανηλίκων Πύργου 
την 21.10.2013. Η Ολομέλεια του εν λόγω Πρωτοδικείου, 
με την υπ’ αριθμ. 14/2013 απόφασή της, συμπλήρωσε 
τον Κανονισμό Εσωτερικής Υπηρεσίας του Δικαστη¬ 
ρίου αυτού, με τον ορισμό μιας εμβόλιμης δικασίμου 
του Τριμελούς Δικαστηρίου Ανηλίκων Ηλείας για την 
30.9.2013 και μίας εμβόλιμης δικασίμου του Μονομελούς 
Δικαστηρίου Ανηλίκων Πύργου για την 31.3.2014. Με τη 

συμπλήρωση αυτή παρέχεται η δυνατότητα αφενός μεν, 
όσον αφορά το Τριμελές Δικαστήριο Ανηλίκων Ηλείας, 
να προσδιορισθούν προς εκδίκαση εκκρεμείς υποθέσεις 
(κακουργηματικού χαρακτήρα), λαμβανομένου υπόψη 
του περιορισμένου χρόνου προσωρινής κράτησης των 
ανηλίκων, αλλά και του ότι για τη δικάσιμο της 4ης 
Νοεμβρίου 2013 έχει προσδιορισθεί προς εκδίκαση με¬ 
γάλος αριθμός υποθέσεων και αφετέρου, όσον αφορά 
το Μονομελές Δικαστήριο Ανηλίκων, να προσδιοριστεί 
επίσης προς συζήτηση μεγάλος αριθμός υποθέσεων, η 
εκδίκαση των οποίων εκκρεμεί, καθώς δεν επαρκεί η 
μία δικάσιμος, που έχει ορισθεί για την 21.10.2013. 

Κατόπιν τούτων, η Ολομέλεια κρίνει ομόφωνα ότι πρέ¬ 
πει να εγκριθεί η συμπλήρωση του Κανονισμού Εσω¬ 
τερικής Υπηρεσίας του Πρωτοδικείου Ηλείας, η οποία 


επήλθε με την 14/2013 απόφαση της Ολομέλειας αυτού, 
σύμφωνα με το διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ’ αριθμ. 14/2013 από¬ 
φαση της Ολομέλειας του Πρωτοδικείου Ηλείας συ¬ 
μπλήρωση του Κανονισμού Εσωτερικής Υπηρεσίας του 
Δικαστηρίου αυτού, σύμφωνα με την οποία ορίζεται μία 
εμβόλιμη δικάσιμος του Τριμελούς Δικαστηρίου Ανηλί¬ 
κων Ηλείας για την 30.9.2013 και μία εμβόλιμη δικάσιμος 
του Μονομελούς Δικαστηρίου Ανηλίκων Πύργου για την 
31.3.2014. 

Κρίθηκε, αποφασίσθηκε και εκδόθηκε, στην Αθήνα, 
στις 3 Σεπτεμβρίου 2013. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

